Езоп
Човекът, които обещавал невъзможни неща

Превод от старогръцки: Тодор Сарафов, 1967

chitanka.info

Един беден човек заболял и се намирал в тежко положение. След като лекарите били загубили надежда, той се обърнал с молба към боговете; обещавал им, че ще им принесе хекатомба[1] и ще им посвети дарове, ако се вдигне от леглото. Жена му, която се намирала при него, го запитала:

— И откъде ще вземеш всичко това?

А той отговорил:

— Та ти надяваш ли се да се привдигна, та боговете да трябва да ми ги искат?

Баснята показва, че хората лесно обещават това, което не смятат да свършат.

[1] Хекатомба — голямо тържествено жертвоприношение. Буквално означава жертвоприношение от сто вола. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.